14 Reipotáramo peteĩ nde rapicha ndekuaa, mbaʼépa rejapóta? Remombeʼúta chupe nde réra, ajépa? Mbaʼéichapa héra Ñandejára? Heta rrelihión omboʼe heraha “Ñandejára” térã “Señór”, péro umíva ndahaʼéi téra tee. Umíva títulonte, ojeʼeháicha “rréi” ha “presidénte”. La Biblia omboʼe Ñandejára oguerekoha heta título. Umíva apytépe oĩ “Ñandejára” ha “Señór”. Upéicharõ jepe, la Biblia omboʼe avei Ñandejára oguerekoha héra tee: Jehová. Salmo 83:18-pe heʼi: “Nde, nde rérava Jehová, nde añoite haʼe pe Ijyvatevéva ko Yvy ape ári”. Nde Biblia ndoguerekóiramo ko téra, ikatu reheka pe informasión oĩvehápe, “Ñandejára réra: Mbaʼéichapa ojeporu ha mbaʼépa heʼise”. Upépe retopáta mbaʼérepa ndoguerekói. Añetehápe, Ñandejára réra oñemoĩvaʼekue hetaiterei vése umi kuatia la Biblia ojehaihaguépe. Upévare, Jehová oipota reikuaa ha reiporu héra. Upéicharõ ikatu jaʼe haʼe ojekuaaukaha ñandéve la Biblia rupive.